钦定古今图书集成/明伦汇编/氏族典/第473卷 > 《廖用贤尚友录》 > 祭彤
## 钦定古今图书集成/明伦汇编/氏族典/第473卷 > 《廖用贤尚友录》 > 祭彤

按《后汉书祭遵传》：“遵从弟彤，字次孙。光武初，以遵故，
拜黄门侍郎。及遵卒，以为偃师长。视事五岁，县无盗
贼，课为第一，迁襄贲令。时匈奴鲜卑反，数入塞，杀略
吏人。朝廷益增缘边兵，以彤为能，拜辽东太守，破走
鲜卑，穷追出塞，复招其大都护偏何，使击匈奴。自是
匈奴衰弱，边无寇警，乃悉罢缘边屯兵。建武十二年”，
征为太仆。十六年，伐北匈，不见卤而还。自恨无功，
呕血死。